
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 90 

26 Απριλίου 2007 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

73. Καθιέρωση της 6ης Δεκεμβρίου, εορτής της μνή¬ 

μης του Αγίου Νικολάου, πολιούχου της Κω, ως 
ημέρας αργίας για την πόλη της Κω. 1 

74. Καθιέρωση της 18ης Ιανουάριου, εορτής της μνή¬ 

μης του Αγίου Αθανασίου, πολιούχου της Αμαλι- 
άδας, ως ημέρας αργίας για την πόλη της Αμα- 
λιάδας. 2 

75. Τροποποίηση του π.δ. 36/1997 «Οργάνωση και λει¬ 

τουργία της Υπηρεσίας Εναερίων Μέσων της Ελ¬ 
ληνικής Αστυνομίας» (Α'- 36). 3 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 73 
Καθιέρωση της 6ης Δεκεμβρίου, εορτής της μνήμης του 
Αγίου Νικολάου, πολιούχου της Κω, ως ημέρας αρ¬ 
γίας για την πόλη της Κω. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Της παραγράφου 10 του άρθρου 35 του ν. 3274/2004 
«Οργάνωση και λειτουργία των Οργανισμών Τοπικής 
Αυτοδιοίκησης πρώτου και δεύτερου βαθμού» (Α 195). 

β. Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ/τος 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» (Α 98). 

2. Την υπ’ αριθμ. 37930/ΔΙΟΕ 1264/14.10.2005 κοινή από¬ 
φαση του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 


πουργών Οικονομίας και Οικονομικών» (Β 1432), όπως 
τροποποιήθηκε με την υπ’ αριθμ. 5733/ΔΙΟΕ179/9.2.2006 
(Β 204) όμοια. 

3. Το γεγονός ότι από τις διατάξεις του παρόντος 
διατάγματος, προκαλείται επί του τακτικού προϋπολο¬ 
γισμού και επί του προϋπολογισμού των ο.τ.α. α' και β' 
βαθμού και των λοιπών ν.π.δ.δ. και ν.π.ι.δ., που επιχορη¬ 
γούνται από τον κρατικό προϋπολογισμό, ενδεχόμενη 
ετήσια δαπάνη, από τυχόν απασχόληση κατά την 6η 
Δεκεμβρίου, ημέρα αργίας για την πόλη της Κω, προ¬ 
σωπικού δημοσίων υπηρεσιών και υπηρεσιών ο.τ.α. α’ και 
β’ βαθμού και λοιπών ν.π.δ.δ. και ν.π.ι.δ., που λειτουργούν 
στην πόλη αυτή βάσει νόμου, όλες τις ημέρες του μήνα 
ή σε δωδεκάωρη ή εικοσιτετράωρη βάση και την ως εκ 
τούτου καταβολή της προβλεπόμενης για τις εξαιρέσι¬ 
μες ημέρες, σχετικής αποζημίωσης. 

Η δαπάνη εκ της αιτίας αυτής, εξαρτάται από πραγ¬ 
ματικά γεγονότα και από την έκδοση υπουργικής από¬ 
φασης ή απόφασης του οικείου Δ.Σ., κατά περίπτωση. 
Η εν λόγω δαπάνη, εφόσον συντελεστεί, θα επιβαρύνει 
τους προϋπολογισμούς των οικείων Υπουργείων, ο.τ.α. α’ 
και β’ βαθμού και λοιπών νομικών προσώπων δημοσίου 
ή/ και ιδιωτικού δικαίου, κατά περίπτωση. 

4. Την υπ’ αριθμ. Δ 51/2007 γνωμοδότηση του Συμ¬ 
βουλίου της Επικράτειας, με πρόταση των Υπουργών, 
Εσωτερικών, Δημόσιας Διοίκησης & Αποκέντρωσης και 
Απασχόλησης & Κοινωνικής Προστασίας και του Υφυ¬ 
πουργού Οικονομίας & Οικονομικών αποφασίζουμε: 

Αρθρο 1 

Καθιερώνουμε την 6η Δεκεμβρίου, εορτή της μνήμης 
του Αγίου Νικολάου, πολιούχου της Κω, ως ημέρα αρ¬ 
γίας για την πόλη της Κω. 

Αρθρο 2 

Το παρόν διάταγμα ισχύει από τη δημοσίευσή του 
στην Εφημερίδα της Κυβερνήσεως. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Στον Υπουργό Εσωτερικών, Δημόσιας Διοίκησης και 
Αποκέντρωσης, αναθέτουμε τη δημοσίευση και εκτέλε¬ 
ση του παρόντος διατάγματος. 

Αθήνα, 23 Απριλίου 2007 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΑΣ ΚΑΙ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

Π. ΠΑΥΛΟΠΟΥΛΟΣ Π. ΔΟΥΚΑΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Σ. ΤΣΙΤΟΥΡΙΔΗΣ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 74 
Καθιέρωση της 18ης Ιανουάριου, εορτής της μνήμης του 
Αγίου Αθανασίου, πολιούχου της Αμαλιάδας, ως ημέ¬ 
ρας αργίας για την πόλη της Αμαλιάδας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Της παραγράφου 10 του άρθρου 35 του ν. 3274/2004 
«Οργάνωση και λειτουργία των Οργανισμών Τοπικής 
Αυτοδιοίκησης πρώτου και δεύτερου βαθμού» (Α 195). 

β. Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» (Α 98). 

2. Την υπ’ αριθμ. 37930/ΔΙΟΕ 1264/14.10.2005 κοινή από¬ 
φαση του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (Β 1432), όπως 
τροποποιήθηκε με την υπ’ αριθμ. 5733/ΔΙΟΕ179/9.2.2006 
(Β 206) όμοια. 

3. Το γεγονός ότι από τις διατάξεις του παρόντος 
διατάγματος, προκαλείται επί του τακτικού προϋπο¬ 
λογισμού και επί του προϋπολογισμού των Ο.Τ.Α. α' 
βαθμού και των λοιπών ν.π.δ.δ. και ν.π.ι.δ., που επιχορη¬ 
γούνται από τον κρατικό προϋπολογισμό, ενδεχόμενη 
ετήσια δαπάνη, από τυχόν απασχόληση κατά την 18η 
Ιανουάριου, ημέρα αργίας για την πόλη της Αμαλιάδας, 
προσωπικού δημοσίων υπηρεσιών και υπηρεσιών Ο.Τ.Α. 
α' βαθμού και λοιπών ν.π.δ.δ. και ν.π.ι.δ., που λειτουργούν 
στην πόλη αυτή βάσει νόμου, όλες τις ημέρες του μήνα 
ή σε δωδεκάωρη ή εικοσιτετράωρη βάση και την ως εκ 
τούτου καταβολή της προβλεπόμενης για τις εξαιρέσι¬ 
μες ημέρες, σχετικής αποζημίωσης. 

Η δαπάνη εκ της αιτίας αυτής, εξαρτάται από πραγ¬ 
ματικά γεγονότα και από την έκδοση υπουργικής από¬ 
φασης ή απόφασης του οικείου Δ.Σ., κατά περίπτωση. 

Η εν λόγω δαπάνη, εφόσον συντελεστεί, θα επιβαρύνει 
τους προϋπολογισμούς των οικείων Υπουργείων, Ο.Τ.Α. 
α’ βαθμού και λοιπών νομικών προσώπων δημοσίου ή/ 
και ιδιωτικού δικαίου, κατά περίπτωση. 


4. Την υπ’ αριθμ. Δ52/15.3.2007 γνωμοδότηση του Συμ¬ 
βουλίου της Επικράτειας, με πρόταση των Υπουργών 
Εσωτερικών, Δημόσιας Διοίκησης & Αποκέντρωσης και 
Απασχόλησης & Κοινωνικής Προστασίας και του Υφυ¬ 
πουργού Οικονομίας & Οικονομικών, αποφασίζουμε: 

Αρθρο 1 

Καθιερώνουμε την 18η Ιανουάριου, εορτή της μνήμης 
του Αγίου Αθανασίου, πολιούχου της Αμαλιάδας, ως 
ημέρα αργίας για την πόλη της Αμαλιάδας. 

Άρθρο 2 

Το παρόν διάταγμα ισχύει από τη δημοσίευσή του 
στην Εφημερίδα της Κυβερνήσεως. 

Στον Υπουργό Εσωτερικών, Δημόσιας Διοίκησης και 
Αποκέντρωσης, αναθέτουμε τη δημοσίευση και εκτέλε¬ 
ση του παρόντος διατάγματος. 

Αθήνα, 23 Απριλίου 2007 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΑΣ ΚΑΙ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

Π. ΠΑΥΛΟΠΟΥΛΟΣ Π. ΔΟΥΚΑΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Σ. ΤΣΙΤΟΥΡΙΔΗΣ 
-♦- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 75 
Τροποποίηση του π.δ. 36/1997 «Οργάνωση και λειτουρ¬ 
γία της Υπηρεσίας Εναερίων Μέσων της Ελληνικής 
Αστυνομίας» (Α'- 36). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 1 παρ. 1 του ν. 2334/1995 «Υπηρεσία Ενα¬ 
έριων Μέσων της Ελληνικής Αστυνομίας και άλλες δι¬ 
ατάξεις» (Α'-184). 

2. Το άρθρο 11 παράγραφος 1 περιπτ. α', β' και στ' του 
ν. 1481/1984 «Οργανισμός Υπουργείου Δημόσιας Τάξης» 
(Α'-152), όπως το άρθρο αυτό αντικαταστάθηκε με το 
άρθρο 1 παρ. 1 του ν. 1590/1986 (Α'- 49). 

3. Το άρθρο 28 παρ. 1 του ν. 2800/2000 «Αναδιάρθρω¬ 
ση Υπηρεσιών Υπουργείου Δημόσιας Τάξης, σύσταση 
Αρχηγείου Ελληνικής Αστυνομίας και άλλες διατάξεις» 
(Α'- 41). 

4. Το π.δ. 82/1993 «Περιορισμός συναρμοδιότητας κατά 
την έκδοση κανονιστικών διαταγμάτων και αποφάσεων 
σε θέματα αρμοδιότητας των Υπουργείων Προεδρίας 
της Κυβέρνησης και Δημόσιας Τάξης» (Α'- 36). 

5. Την υπ’ αριθμ. 37930/ΔΙΟΕ 1264 από 14.10.2005 από¬ 
φαση του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών (Β'- 1432). 

6. Το άρθρο 90 του Κώδικα Νομοθεσίας για την Κυβέρ¬ 
νηση και τα κυβερνητικά όργανα, που κωδικοποιήθηκε 
με το άρθρο πρώτο του π.δ/τος 63/2005 (Α'- 98). 

7. Το γεγονός ότι από τις διατάξεις του παρόντος 
διατάγματος προκαλείται δαπάνη σε βάρος του κρατι¬ 
κού προϋπολογισμού ύψους 6.500,00 ευρώ, περίπου, για 
το τρέχον οικονομικό έτος και 3.500,00 ευρώ, περίπου, 
για τα έτη 2008, 2009 και καθένα από τα επόμενα έτη. 
Οι δαπάνες του τρέχοντος έτους θα αντιμετωπιστούν 
από τις εγγεγραμμένες πιστώσεις των Κ.Α.Ε. 0431,1723 
και 1725 του εκτελούμενου προϋπολογισμού εξόδων 
του Υπουργείου Δημόσιας Τάξης Ε.Φ. 43-110 «ΕΛΛΗΝΙ¬ 
ΚΗ ΑΣΤΥΝΟΜΙΑ» και οι δαπάνες των ετών 2008, 2009 
και καθένα των επομένων ετών, θα αντιμετωπίζονται 
από τις πιστώσεις που θα εγκρίνονται για το σκοπό 
αυτό στον ίδιο ως άνω προϋπολογισμό εξόδων του 
αντίστοιχου έτους. 

8. Την υπ' αριθμ. 75/2007 Γνωμοδότηση του Συμβουλί¬ 
ου της Επικράτειας, ύστερα από πρόταση του Υπουργού 
Δημόσιας Τάξης και του Υφυπουργού Οικονομίας και 
Οικονομικών, αποφασίζουμε: 

Αρθρο 1 

Το άρθρο 3 του π.δ/τος 36/1997, αντικαθίσταται ως 
εξής: 

«Άρθρο 3 
Συγκρότηση 

Η Υπηρεσία Εναέριων Μέσων της Ελληνικής Αστυνο¬ 
μίας διαρθρώνεται ως ακολούθως: 
α. Ιο Τμήμα Επιχειρήσεων, 
β. 2ο Τμήμα Ασφάλειας Πτήσεων/ Εδάφους, 
γ. 3ο Τμήμα Εκπαίδευσης, Τυποποίησης, Αξιολόγησης, 
δ. 4ο Τμήμα Διοικητικής Υποστήριξης, 
ε. 5ο Τμήμα Τεχνικής υποστήριξης». 

Αρθρο 2 

Το άρθρο 4 του π.δ/τος 36/1997, αντικαθίσταται ως 
εξής: 

«Αρθρο 4 

Αρμοδιότητες επιμέρους μονάδων 

1. Οι αρμοδιότητες του Τμήματος Επιχειρήσεων είναι 
οι ακόλουθες: 

α. ο προγραμματισμός και η εκτέλεση των πτήσεων 
και γενικά των επιχειρησιακών αποστολών, ύστερα από 
εκτίμηση των επιχειρησιακών αναγκών. 

β. η εκπόνηση, τήρηση και διαρκής βελτίωση των σχε¬ 
δίων δράσης και μνημονίων ενεργειών, για την εκτέλεση 
αποστολών αρμοδιότητας της Υπηρεσίας. 

γ. η εξασφάλιση της ετοιμότητας των χειριστών για 
την απρόσκοπτη και ασφαλή επιχειρησιακή εκμετάλ¬ 
λευση των εναέριων μέσων. 

δ. η εξασφάλιση αποτελεσματικού συντονισμού των 
εναέριων μέσων κατά την πτήση (τόσο μεταξύ τους όσο 
και με τις επίγειες δυνάμεις, όταν απαιτείται), ελέγχου 
και κατεύθυνσης αυτών. 

ε. η υλοποίηση του προγράμματος πρόληψης ατυ¬ 
χημάτων εδάφους/αέρος, σε συνεργασία με το Τμήμα 
Ασφάλειας Πτήσεων/ Εδάφους. 

στ. η συγκέντρωση μετεωρολογικών και άλλων στοι¬ 
χείων που είναι αναγκαία για την αποτελεσματική και 
ασφαλή εκτέλεση των αποστολών και η μέριμνα για 
την ενημέρωση του ιπτάμενου προσωπικού. 


ζ. η διαβίβαση των πληροφοριών, που συλλέγονται 
από το προσωπικό της Υπηρεσίας, κατά τη διάρκεια 
των πτήσεων και επιχειρησιακών αποστολών, στις καθ’ 
ύλην αρμόδιες Υπηρεσίες. 

η. η τήρηση στατιστικών στοιχείων που αφορούν την 
πραγματοποίηση αποστολών (ώρες πτήσης, αριθμός 
και είδος αποστολών) και η ταξινόμηση αυτών κατά 
κατηγορίες και χρονικές περιόδους. 

θ. ο προσδιορισμός των αναγκών σε μέσα και υλικά, 
για την εκτέλεση των πτήσεων. 

2. Οι αρμοδιότητες του Τμήματος Ασφάλειας Πτήσε¬ 
ων/ Εδάφους είναι οι ακόλουθες: 

α. η κατάρτιση του προγράμματος πρόληψης ατυχη¬ 
μάτων εδάφους/αέρος. 

β. η υλοποίηση, σε συνεργασία με τα άλλα τμήματα, 
του προγράμματος του προηγουμένου εδαφίου. 

γ. ο προσδιορισμός των αναγκών σε μέσα και υλικά, 
για την ασφάλεια των πτήσεων. 

δ. η παρακολούθηση όλων των τομέων που υποστηρί¬ 
ζουν τις πτήσεις, προς εντοπισμό ενδεχομένων επισφαλών 
καταστάσεων ή ασθενών σημείων, τα οποία ενδέχεται να 
προκαλέσουν ατυχήματα και η μέριμνα, σε συνεργασία 
με τα υπόλοιπα τμήματα για την εξάλειψή τους. 

ε. η οργάνωση διαλέξεων σχετικών με την ασφάλεια 
των πτήσεων και την πρόληψη των ατυχημάτων εδά¬ 
φους και η ανάλυση στο προσωπικό, συμβάντων ή ατυ¬ 
χημάτων σε εναέρια μέσα του ίδιου τύπου με εκείνα 
της Ελληνικής Αστυνομίας. 

στ. η τήρηση αρχείου με όλα τα αεροπορικά ατυ¬ 
χήματα ή συμβάντα, καθώς και ατυχήματα εδάφους, 
που αφορούν την Υπηρεσία ή άλλους φορείς, οι οποίοι 
διαθέτουν πανομοιότυπα μέσα. 

ζ. η μελέτη στατιστικών στοιχείων ατυχημάτων με 
σκοπό την εξαγωγή συμπερασμάτων, που θα οδηγήσουν 
στη λήψη μέτρων αποτροπής επανάληψης σφάλματος. 

3. Οι αρμοδιότητες του Τμήματος Εκπαίδευσης, Τυπο¬ 
ποίησης, Αξιολόγησης είναι οι ακόλουθες: 

α. η εκπόνηση προγραμμάτων εκπαίδευσης του ιπτά¬ 
μενου προσωπικού και η μέριμνα για την έγκριση και 
την υλοποίηση τους. 

β. ο χειρισμός θεμάτων τυποποίησης και αξιολόγη¬ 
σης, σε σχέση με τις διαδικασίες και τον χειρισμό των 
ιπτάμενων μέσων, καθώς και η εφαρμογή διαδικασιών 
ελέγχου της πτητικής ικανότητας και απόδοσης του 
ιπταμένου προσωπικού. 

γ. η μέριμνα για την έγκαιρη υγειονομική εξέταση 
των χειριστών. 

δ. η υλοποίηση του προγράμματος πρόληψης ατυ¬ 
χημάτων εδάφους/αέρος, σε συνεργασία με το Τμήμα 
Ασφάλειας Πτήσεων/ Εδάφους. 

4. Οι αρμοδιότητες του Τμήματος Διοικητικής Υπο¬ 
στήριξης είναι οι ακόλουθες: 
α. ο χειρισμός θεμάτων προσωπικού, 
β. η εξασφάλιση της γραμματειακής εξυπηρέτησης 
και η τήρηση του αρχείου της Υπηρεσίας. 

γ. η μέριμνα για την εκτέλεση της εσωτερικής υπη¬ 
ρεσίας της Υπηρεσίας Εναέριων Μέσων. 

δ. η μέριμνα για την καθαριότητα, την ευταξία και τη 
συντήρηση των κτιριακών εγκαταστάσεων. 

ε. η τήρηση και η εφαρμογή του σχεδίου ασφαλείας 
των εγκαταστάσεων της Υπηρεσίας και των λοιπών 
σχεδίων πολιτικής κινητοποίησης, καθώς και η φρού¬ 
ρηση των εγκαταστάσεων. 

στ. ο εφοδιασμός με όλα τα απαραίτητα μέσα μηχα¬ 
νήματα και υλικά, ύστερα από εκτίμηση των αναγκών 
της Υπηρεσίας. 

ζ. η φροντίδα για τη μισθοδοσία του προσωπικού και 
η διαχείριση της πάγιας προκαταβολής. 

η. η οργάνωση και η εποπτεία της κίνησης των αυτο¬ 
κινήτων της υπηρεσίας. 

5. Οι αρμοδιότητες του Τμήματος Τεχνικής Υποστή¬ 
ριξης είναι οι ακόλουθες: 

α. η εκπόνηση προγραμμάτων συντήρησης και επιθε¬ 
ώρησης των εναέριων μέσων, καθώς και προγραμμά¬ 
των εκπαίδευσης του τεχνικού προσωπικού στην πράξη 
(Ο.Θ.Τ.), σε συνεργασία με το Τμήμα Εκπαίδευσης, Τυ¬ 
ποποίησης, Αξιολόγησης. 

β. η υλοποίηση, μετά την έγκριση, των προγραμμάτων 
της προηγούμενης περίπτωσης. 

γ. η υλοποίηση του προγράμματος πρόληψης ατυ¬ 
χημάτων εδάφους/αέρος, σε συνεργασία με το Τμήμα 
Ασφάλειας Πτήσεων/ Εδάφους. 

δ. η καθιέρωση και εφαρμογή συστήματος συνεχούς 
παρακολούθησης και ανάλυσης της απόδοσης και απο- 
τελεσματικότητας του προγράμματος συντήρησης και 
επιθεώρησης, για την αναθεώρηση και διόρθωση αυτού 
όταν παρίσταται ανάγκη. 

ε. η μέριμνα για την εξασφάλιση βιβλιογραφίας και 
σειράς τεχνικών οδηγιών συντήρησης των εναέριων μέ¬ 
σων (όπως δαη/ίσσ ΒυΙΙθΙίπε, δαη/ίσα ΙπείΓυοΙίοπε, δαη/ίοσ 
ΙηερθσΙίοπε) και τη διαρκή ενημέρωσή της. 

στ. η φροντίδα για την συντήρηση των μέσων και 
των υλικών που προορίζονται για την υποστήριξη των 
εναέριων μέσων (αποθηκευμένων και μη) και η αξιο¬ 
ποίηση των υλικών των εναέριων μέσων που είναι επι- 
σκευάσιμα. 

ζ. η μέριμνα για την έγκαιρη υγειονομική εξέταση των 
τεχνικών. 

η. η εξασφάλιση της ετοιμότητας του τεχνικού προσω¬ 
πικού για την υποστήριξη των προγραμμάτων πτήσεων 
και η εφαρμογή διαδικασιών ελέγχου της τεχνικής ικα¬ 
νότητας και απόδοσης των τεχνικών. 

θ. η καθιέρωση και εφαρμογή διαδικασίας για τον 
έλεγχο της γνησιότητας του αναγκαίου αεροπορικού 
υλικού (πιστοποίηση από επίσημο Οργανισμό Ελέγχου 
Γνησιότητας Αεροπορικού Υλικού). 

ι. η φροντίδα για την καταχώριση των εναέριων μέσων 
στα μητρώα της Υπηρεσίας Πολιτικής Αεροπορίας. 

ια. η τήρηση αρχείων συντήρησης (συμπεριλαμβανο¬ 
μένων και των επισκευών και μετατροπών) και επιθεώ¬ 
ρησης των εναέριων μέσων. 

ιβ. η παραλαβή, χρέωση, αποθήκευση και ασφαλής 
φύλαξη των μέσων, υλικών και εφοδίων της Υπηρεσίας 
και η παρακολούθηση των ορίων ζωής και λειτουργί¬ 
ας του αεροπορικού υλικού και η εκπόνηση σχετικών 
οδηγιών προς χρήση όλων των εμπλεκομένων στις ερ¬ 
γασίες αυτές.» 

Αρθρο 3 

Το άρθρο 6 του π.δ/τος 36/1997, αντικαθίσταται ως 
εξής: 

«Άρθρο 6 

Προϊστάμενοι Τμημάτων 

1. Οι προϊστάμενοι των Τμημάτων είναι άμεσοι βοηθοί 


του Διοικητή της Υπηρεσίας Εναέριων Μέσων της Ελ¬ 
ληνικής Αστυνομίας και εισηγούνται σ’αυτόν τη διάταξη 
της καθημερινής υπηρεσίας, με βάση τις υπηρεσιακές 
ανάγκες, ευθύνονται για την εκτέλεση των αποστολών 
και αρμοδιοτήτων των Τμημάτων τους και γενικά δι¬ 
ευθύνουν, εποπτεύουν, συντονίζουν και ελέγχουν τις 
εργασίες και το προσωπικό των Τμημάτων τους. Ως 
προς την ειδική τους αποστολή έχουν τα καθήκοντα 
που διαλαμβάνονται στις επόμενες παραγράφους του 
παρόντος άρθρου. 

2. Ο προϊστάμενος του Τμήματος Επιχειρήσεων με¬ 
ριμνά για: 

α. την εκπόνηση, έγκριση και εφαρμογή των προγραμ¬ 
μάτων πτήσεων και των σχεδίων δράσης. 

β. την καθοδήγηση του προσωπικού σε θέματα που 
αφορούν την επιτυχή εκτέλεση της αποστολής του. 

γ. τον έλεγχο της απόδοσης του προσωπικού, υπο¬ 
βάλλοντας στον Διοικητή της Υπηρεσίας ειδική έκθεση 
στις υποπεριπτώσεις (1) έως και (3) της περίπτωσης ιγ' 
του προηγουμένου άρθρου . 

δ. τη βελτίωση των επιχειρησιακών προγραμμάτων 
και μεθόδων. 

ε. την ενημέρωση του Διοικητή της Υπηρεσίας και του 
προϊσταμένου του Τμήματος Διοικητικής Υποστήριξης, 
αναφορικά με τις ανάγκες του Τμήματος σε υλικοτε- 
χνικά μέσα. 

στ. την συμμετοχή του στις αποστολές της Υπηρεσίας, 
εφόσον κρίνει τούτο σκόπιμο ή διαταχθεί σχετικά. 

ζ. την τήρηση του βιβλίου πτήσεων και των δελτίων 
ενημέρωσης πληρωμάτων για αποστολή. 

η. την υπογραφή εγγράφων και τη διεκπεραίωση της 
αλληλογραφίας του Τμήματος, κατά τις διατάξεις των 
άρθρων 47 και 51 παράγρ. 3-5 του π. δ/τος 75/1987 
(Α'- 45). 

θ. την εκτέλεση κάθε άλλου καθήκοντος που ανατί¬ 
θεται σ’ αυτόν από τις κείμενες διατάξεις. 

3. Ο προϊστάμενος του Τμήματος Ασφάλειας Πτήσεων/ 
Εδάφους μεριμνά για: 

α. την εκπόνηση, έγκριση και εφαρμογή προγραμμά¬ 
των και σχεδίων δράσης για την ασφάλεια πτήσεων/ 
εδάφους. 

β. την εκπόνηση και έγκριση ειδικών προγραμμάτων 
πρόληψης ατυχημάτων εδάφους/ αέρος. 

γ. τον έλεγχο της ορθής υλοποίησης των προγραμμά¬ 
των των προηγουμένων περιπτώσεων, σε συνεργασία 
με τα άλλα τμήματα. 

δ. την καλή φυσική κατάσταση των πληρωμάτων και 
την απαγόρευση της πτήσης μέλους αυτών, εφόσον η 
φυσική του κατάσταση δεν είναι εκείνη που επιβάλλεται 
για την ασφάλεια της πτήσης και την επιτυχία της απο¬ 
στολής, σύμφωνα με βεβαίωση υπηρεσιακού γιατρού. 

ε. τον έλεγχο της απόδοσης του προσωπικού, υπο¬ 
βάλλοντας στον Διοικητή της Υπηρεσίας ειδική έκθεση 
στις υποπεριπτώσεις (1) έως και (3) της περίπτωσης ιγ' 
του προηγουμένου άρθρου. 

στ. έχει ιδιαίτερη υποχρέωση για την επισήμανση ιδι¬ 
αιτεροτήτων και επικίνδυνων παραγόντων στο τμήμα 
επιχειρήσεων κατά και για την εκτέλεση επιχειρησιακών 
αποστολών. 

ζ. την αναφορά στον Διοικητή της Υπηρεσίας και στις 
αρμόδιες κρατικές αρχές κάθε συμβάντος που έχει άμε¬ 
ση ή έμμεση σχέση με την ασφάλεια πτήσεων ή των 

χώρων που χρησιμοποιούνται για στάθμευση ή άλλη 
χρήση από τα εναέρια μέσα. 

η. την υπογραφή εγγράφων και τη διεκπεραίωση της 
αλληλογραφίας του Τμήματος, κατά τις διατάξεις των 
άρθρων 47 και 51 παράγρ. 3-5 του π. δ/τος 75/1987 
(Α'- 45). 

θ. τη συμμετοχή του στις αποστολές της Υπηρεσίας, 
εφόσον κρίνει τούτο σκόπιμο ή διαταχθεί σχετικά. 

ι. την ενημέρωση του Διοικητή της Υπηρεσίας και του 
προϊσταμένου του Τμήματος Διοικητικής Υποστήριξης, 
αναφορικά με τις ανάγκες του Τμήματος σε υλικοτε- 
χνικά μέσα. 

ια. την εκτέλεση κάθε άλλου καθήκοντος που ανατί¬ 
θεται σε αυτόν από τις κείμενες διατάξεις. 

4. Ο προϊστάμενος του Τμήματος Εκπαίδευσης, Τυπο- 
ποίησης, Αξιολόγησης μεριμνά για: 

α. την εκπόνηση, έγκριση και εφαρμογή προγραμμά¬ 
των εκπαίδευσης του ιπταμένου προσωπικού. 

β. την εξοικείωση του ιπταμένου προσωπικού με τις 
εν χρήσει διαδικασίες και την διακρίβωση του βαθμού 
ετοιμότητας αυτού. 

γ. τον έλεγχο της απόδοσης του προσωπικού υπο¬ 
βάλλοντας στον διοικητή της υπηρεσίας ειδική έκθεση 
στις υποπεριπτώσεις (1) έως και (3) της περίπτωσης ιγ' 
του προηγουμένου άρθρου. 

δ. την συγκέντρωση από κάθε χειριστή των ελάχιστων 
πτητικών απαιτήσεων. 

ε. την υπογραφή εγγράφων και τη διεκπεραίωση της 
αλληλογραφίας του Τμήματος, κατά τις διατάξεις των 
άρθρων 47 και 51 παράγρ. 3-5 του π. δ/τος 75/1987 
(Α'- 45). 

στ. τη συμμετοχή του στις αποστολές της Υπηρεσίας, 
εφόσον κρίνει τούτο σκόπιμο ή διαταχθεί σχετικά. 

ζ. την ενημέρωση του Διοικητή της Υπηρεσίας και του 
προϊσταμένου του Τμήματος Διοικητικής Υποστήριξης, 
αναφορικά με τις ανάγκες του Τμήματος σε υλικοτε- 
χνικά μέσα. 

η. την εκτέλεση κάθε άλλου καθήκοντος που ανατί¬ 
θεται σε αυτόν από τις κείμενες διατάξεις. 

5. Ο προϊστάμενος του Τμήματος Διοικητικής Υπο¬ 
στήριξης μεριμνά για: 

α. τον έλεγχο της κανονικής εκτέλεσης των υπηρεσιών 
του Τ μήματος. 

β. την ενημέρωση του Διοικητή επί θεμάτων εφοδι¬ 
ασμού της Υπηρεσίας με τα αναγκαία μέσα και υλικά 
και τη λήψη σχετικών αποφάσεων. 

γ. την κανονική λειτουργία του φωτισμού και των λοι¬ 
πών εγκαταστάσεων του οικήματος. 

δ. τον έλεγχο των μέτρων που λαμβάνονται από το 
Τμήμα του για την πρόληψη των ατυχημάτων, σε συ¬ 
νεργασία με τον προϊστάμενο του Τ μήματος Ασφάλειας 
Πτήσεων/ Εδάφους. 

ε. τη διακίνηση της αλληλογραφίας της Υπηρεσίας 
και ειδικότερα: 

(1) φροντίζει για την παραλαβή και αποσφράγιση της 
εισερχόμενης αλληλογραφίας και για την αναγραφή επί 
των εγγράφων της χρονολογίας εισόδου. (2) λαμβάνει 
γνώση του περιεχομένου των εγγράφων και μονογρα¬ 
φεί αυτά. 


(3) φροντίζει να τεθεί η εισερχόμενη αλληλογραφία 
υπόψη του Διοικητή της Υπηρεσίας, ώστε εγγράφως 
να δοθούν οι δέουσες οδηγίες, για το χειρισμό των 
θεμάτων από τα αρμόδια τμήματα. 

(4) φροντίζει για την παράδοση στους χειριστές της 
χρεωθείσης αλληλογραφίας, τη δακτυλογράφηση των 
κειμένων και την αρχειοθέτηση των εγγράφων. 

(5) μετά την υπογραφή των εγγράφων από τους αρ¬ 
μόδιους παραλαμβάνει την αλληλογραφία και μεριμνά 
για τη σφράγιση και διεκπεραίωσή της. 

(6) παραδίδει στο Διοικητή της Υπηρεσίας την αλλη¬ 
λογραφία που φέρει την ένδειξη «προσωπική», χωρίς 
να αποσφραγίζει αυτή. 

στ. την υπογραφή εγγράφων και τη διεκπεραίωση της 
αλληλογραφίας του Τμήματος, κατά τις διατάξεις των 
άρθρων 47 και 51 παράγρ. 3-5 του π. δ/τος 75/1987 
(Α'- 45). 

ζ. την εκτέλεση και κάθε άλλου καθήκοντος που ανα¬ 
τίθεται σ’ αυτόν από τις κείμενες διατάξεις. 

6. Ο προϊστάμενος του Τμήματος Τεχνικής Υποστή¬ 
ριξης μεριμνά για: 

α. την εκπόνηση, έγκριση και εφαρμογή των προγραμμά¬ 
των συντήρησης και επιθεώρησης των εναέριων μέσων. 

β. την εκπόνηση, έγκριση και εφαρμογή προγραμμά¬ 
των εκπαίδευσης του τεχνικού προσωπικού, σε συνερ¬ 
γασία με το Τμήμα Εκπαίδευσης, Αξιολόγησης, Τυπο¬ 
ποίησης. 

γ. τη διαθεσιμότητα των εναέριων μέσων και των μέ¬ 
σων υποστήριξης στο ανώτερο επίπεδο. 

δ. την υποστήριξη των προγραμμάτων πτήσεων, σε 
συνεργασία με τον προϊστάμενο του Τ μήματος Επιχει¬ 
ρήσεων και του Τμήματος Ασφάλειας Πτήσεων/ Εδά¬ 
φους. 

ε. την ενέργεια, προσωπικά ή δια τεχνικού με πτυχίο 
ανάλογου ειδικότητας, προγραμματισμένων ή εκτάκτων 
επιθεωρήσεων, προκειμένου να διαπιστώνεται η εφαρ¬ 
μογή τεχνικών οδηγιών και η ποιότητα των εργασιών 
σε όλες τις δραστηριότητες των εναέριων μέσων. 

στ. την εκτέλεση, από το τεχνικό προσωπικό, των 
εργασιών, σύμφωνα με τις προκαθορισμένες προτεραι¬ 
ότητες και το χρόνο περαίωσης αυτών. 

ζ. τον εντοπισμό τυχόν αδυναμιών ή ατελειών στις 
διαδικασίες συντήρησης και τη λήψη των αναγκαίων μέ¬ 
τρων, σε περίπτωση που διαπιστωθούν από το τεχνικό 
προσωπικό τυχόν αδυναμίες ή ατέλειες στις διαδικασίες 
συντήρησης. 

η. τον προγραμματισμό για την επίβλεψη εκτέλεσης 
δοκιμαστικών πτήσεων, όταν απαιτούνται. 

θ. την καθοδήγηση του τεχνικού προσωπικού, σε θέ¬ 
ματα της ειδικής αποστολής του. 

ι. την εξοικείωση του τεχνικού προσωπικού με τις 
εν χρήσει διαδικασίες και τη διακρίβωση του βαθμού 
ετοιμότητας αυτού. 

ια. τον έλεγχο της απόδοσης των τεχνικών, υποβάλ¬ 
λοντας στο Διοικητή της Υπηρεσίας ειδική έκθεση στις 
υποπεριπτώσεις (1) έως και (3) της περίπτωσης ιγ' του 
προηγουμένου άρθρου. 

ιβ. τη συγκέντρωση από κάθε τεχνικό των ελάχιστων 
πτητικών απαιτήσεων. 

ιγ. τη βελτίωση των προγραμμάτων και μεθόδων, 
ιδ. την ενημέρωση του ιπτάμενου προσωπικού, προ¬ 
σωπικά ή δια τεχνικού με πτυχίο ανάλογου ειδικότη- 

τας, αναφορικά με τις επιδράσεις ή μεταβολές επί του 
χειρισμού ή των ενδείξεων συστημάτων των εναέριων 
μέσων, μετά από εφαρμογή τεχνικής απαίτησης ή από 
βλάβη, καθώς και για τις επιπτώσεις στην ασφάλεια 
των πτήσεων. 

ιε. την έκδοση πιστοποιητικού συντήρησης των εναέ¬ 
ριων μέσων, από τους τεχνικούς του Τμήματος του, που 
κατέχουν πτυχίο ανάλογου ειδικότητας. 

ιστ. την έκδοση, ανανέωση ή αναγνώριση των πιστο¬ 
ποιητικών πτητικής ικανότητας των εναέριων μέσων 
από την Υπηρεσία Πολιτικής Αεροπορίας. 

ιζ. την υποβολή προτάσεων και εισηγήσεων στο Δι¬ 
οικητή της Υπηρεσίας για την αντιμετώπιση θεμάτων 
τεχνικής υποστήριξης των εναέριων μέσων και ιδίως για 
τη συντήρηση και επισκευή τους από άλλους φορείς, 
σε περιπτώσεις ανάγκης. 

ιη. την ενημέρωση του Διοικητή της Υπηρεσίας και του 
προϊσταμένου του Τμήματος Διοικητικής Υποστήριξης, 
αναφορικά με τις ανάγκες του Τμήματος σε υλικοτε- 
χνικά μέσα. 

ιθ. την υπογραφή εγγράφων και τη διεκπεραίωση της 
αλληλογραφίας του Τμήματος, κατά τις διατάξεις των 
άρθρων 47 και 51 παράγρ. 3-5 του π. δ/τος 75/1987 
(ΦΕΚ Α'- 45). 

κ. την εκτέλεση κάθε άλλου καθήκοντος που ανατί¬ 
θεται σε αυτόν από τις κείμενες διατάξεις». 

Άρθρο 4 

1. Η παράγραφος 1 του άρθρου 7 του π. δ/τος 36/1997, 
αντικαθίστανται ως εξής:«1. Καθήκοντα επιμελητή πτή¬ 
σεων εκτελούν αξιωματικοί του Τμήματος Επιχειρήσεων, 
κάτοχοι πτυχίου επιμελητού πτήσεων ή χειριστού». 

2. Οι περιπτώσεις δ' και στ' της παραγρ. 2 του ίδιου 
ως άνω άρθρου αντικαθίσταται ως εξής: 

«δ. Λαμβάνει από τις αρμόδιες Υπηρεσίες όλα τα απαι- 
τούμενα μετεωρολογικά στοιχεία και αναφέρει σχετικά 
στον Προϊστάμενο του Τ μήματος Επιχειρήσεων». 

«στ. Σε περίπτωση κατάστασης επείγουσας ανάγκης, 
που περιέρχεται σε γνώση του κατά τη διάρκεια της 
υπηρεσίας του, και εφόσον υπάρχει επικοινωνία, πλη¬ 
ροφορεί σχετικά τον κυβερνήτη, βεβαιώνεται για την 
απόφαση που λαμβάνει αυτός και προβαίνει στην κα¬ 
ταχώρισή της σε σχετικό έντυπο, άλλως αναφέρει στον 
Προϊστάμενο του Τμήματος Επιχειρήσεων, εισηγούμενος 
τη λήψη των αναγκαίων, κατά την κρίση του, μέτρων». 

Αρθρο 5 

Οι περιπτώσεις γ', δ' και ζ' του άρθρου 9 του π. δ/τος 
36/1997 αντικαθίστανται ως εξής: 

«γ. Ενεργεί επιθεώρηση και συντήρηση των μέσων 
και υλικών που προορίζονται για την υποστήριξη των 
εναέριων μέσων και αναφέρει στον προϊστάμενο του 
Τμήματος Τεχνικής Υποστήριξης για τυχόν λήξη των 
ορίων ζωής ή λειτουργίας τους». 

«δ. Ενημερώνει τον επιθεωρητή ή, σε περίπτωση που 
δεν έχει διαταχθεί υπηρεσία επιθεωρητή, τον προϊστά¬ 
μενο του Τμήματος Τεχνικής Υποστήριξης για οποιαδή¬ 
ποτε βλάβη ή ανωμαλία, που θα αντιληφθεί κατά την 
εκτέλεση της υπηρεσίας του». 

«ζ. Εκτιμά τις ανάγκες σε μέσα και υλικά και ενημερώ¬ 
νει σχετικά τον επιθεωρητή και τον προϊστάμενο του 
Τμήματος Τεχνικής Υποστήριξης». 


Άρθρο 6 

1. Η περίπτωση θ' της παραγράφου 1 του άρθρου 10 
του π.δ/τος 36/1997, αντικαθίσταται ως εξής: 

«θ. Αναφέρει στον προϊστάμενο του Τμήματος Τεχνι¬ 
κής Υποστήριξης για την πρόοδο των εργασιών και τις 
παρουσιαζόμενες ανωμαλίες». 

2. Η παράγραφος 2 του άρθρου 10 του ίδιου π.δ/τος, 
αντικαθίσταται ως εξής: 

«2. Σε περίπτωση που, λόγω έλλειψης εξειδικευμένου 
προσωπικού, δε διατάσσεται η εκτέλεση υπηρεσίας επι¬ 
θεωρητή, τα καθήκοντα αυτού εκτελούνται από τεχνικό 
του Τμήματος Τεχνικής Υποστήριξης, που έχει σε ισχύ 
τεχνικό αεροπορικό πτυχίο αναλόγου ειδικότητας». 

Άρθρο 7 

1. Το πρώτο εδάφιο της παραγράφου 1 του άρθρου 11 
του π.δ/τος 36/1997, αντικαθίσταται ως εξής: 

«Καθήκοντα αξιωματικού υπηρεσίας εκτελούν Υπα- 
στυνόμοι Α' ή Υπαστυνόμοι Β' και Ανθυπαστυνόμοι ή 
Αρχιφύλακες του Τμήματος Διοικητικής Υποστήριξης, 
που δεν ανήκουν στο ιπτάμενο προσωπικό». 

2. Οι περιπτώσεις α', στ', ζ' και ι' της παραγράφου 
2 του άρθρου 11 του ίδιου π.δ/τος, αντικαθίσταται ως 
εξής: 

«α. Επιβλέπει για την κανονική εκτέλεση των καθηκό¬ 
ντων των άλλων οργάνων εσωτερικής υπηρεσίας που 
ορίζονται από το Τμήμα Διοικητικής Υποστήριξης». 

«στ. Δέχεται, κατά τις ώρες μη λειτουργίας των γρα¬ 
φείων, τα αιτήματα των αστυνομικών Υπηρεσιών, για την 
εκτέλεση πτήσεων και αποστολών, και ενημερώνει τον 
προϊστάμενο του Τμήματος Επιχειρήσεων, προκειμένου 
να επιληφθεί σχετικά». 

«ζ. Ειδοποιεί τον προϊστάμενο του Τμήματος Διοι¬ 
κητικής Υποστήριξης για την αποκρυπτογράφηση των 
κρυπτογραφημένων σημάτων». 

«ι. Αναφέρει στον προϊστάμενο του Τμήματος Διοικη¬ 
τικής Υποστήριξης το αποτέλεσμα της υπηρεσίας του 
και κάθε παράλειψη ή παράπτωμα που διαπράχθηκε από 
υφιστάμενό του, κατά τη διάρκεια της υπηρεσίας του». 

Άρθρο 8 

Το άρθρο 14 του π. δ/τος 36/1997, αντικαθίσταται ως 
εξής: 

«Άρθρο 14 

Βαθμοί διοικούντων- Αναπληρωτές 

1. Διοικητής της Υπηρεσίας Εναέριων Μέσων τοποθε¬ 
τείται αξιωματικός με βαθμό Αστυνομικού Διευθυντή ή 
Αστυνομικού Υποδιευθυντή, κατά προτίμηση κατόχου 
πτυχίου χειριστού. 

2. Προϊστάμενος του Τ μήματος Επιχειρήσεων τοποθετεί¬ 
ται αξιωματικός με βαθμό Αστυνόμου Α' ή Αστυνόμου Β' ή 
Υπαστυνόμου Α' ή Υπαστυνόμου Β', με πτυχίο χειριστή. 

3. Προϊστάμενος του Τ μήματος Ασφάλειας Πτήσεων/ 
Εδάφους τοποθετείται αξιωματικός με βαθμό Αστυνό¬ 
μου Α' ή Αστυνόμου Β' ή Υπαστυνόμου Α' ή Υπαστυ¬ 
νόμου Β', με πτυχίο χειριστή, ο οποίος είναι κάτοχος 
πτυχίου Σχολείου Ασφάλειας Πτήσεων ημεδαπής ή αλ¬ 
λοδαπής και δεν έχει υποπέσει σε παραβάσεις ασφα¬ 
λείας πτήσεων. 

4. Προϊστάμενος του Τμήματος Εκπαίδευσης, Τυπο¬ 
ποίησης, Αξιολόγησης, τοποθετείται αξιωματικός με 
βαθμό Αστυνόμου Α' ή Αστυνόμου Β' ή Υπαστυνόμου Α' 
ή Υπαστυνόμου Β', κάτοχος πτυχίων εναέριων γραμμών 
αεροσκαφών και εκπαιδευτή πτήσης σε ισχύ, ο οποίος 
είναι και εξουσιοδοτημένος εξεταστής της Υπηρεσίας 
Πολιτικής Αεροπορίας. 

5. Προϊστάμενος του Τμήματος Τεχνικής Υποστήριξης 
τοποθετείται αξιωματικός με βαθμό Αστυνόμου Α' ή 
Αστυνόμου Β' ή Υπαστυνόμου Α' ή Υπαστυνόμου Β', ο 
οποίος είναι κάτοχος πτυχίου τεχνικού αεροσκαφών. 

6. Προϊστάμενος του Τμήματος Διοικητικής Υποστήρι¬ 
ξης τοποθετείται αξιωματικός με βαθμό Αστυνόμου Α' ή 
Αστυνόμου Β' ή Υπαστυνόμου Α' ή Υπαστυνόμου Β'. 

7. Ο Διοικητής της Υπηρεσίας και οι προϊστάμενοι των 
Τμημάτων, σε περίπτωση απουσίας ή κωλύματος ανα¬ 
πληρώνονται από τον αρχαιότερο υφιστάμενό τους». 


Άρθρο 9 
Έναρξη ισχύος 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 23 Απριλίου 2007 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΠΕΤΡΟΣ ΔΟΥΚΑΣ ΒΥΡΩΝ Γ. ΠΟΛΥΔΩΡΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοωή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-ΓΟίπ από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-Γοπι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 ί ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: Τηλεφωνικά: 210 4071010 ■ ίαχ: 210 4071010 - ϊηΙβΓΠβΙ: ΗΗρ://νννννν.β1.9Τ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π., Ε.Β.Ι, και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 ί ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 ί ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΐ. 91 ·)· 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ://νννγνν.θΐ.αΓ - θ-ιύιθΜ: ννθΙ)ΐη35ΐθΓ@)θΐ.αΓ 

*01000902604070008* --- 



Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 




































